Cuzcachapa aintzira

Cuzcachapa aintzira (edo Cuscachapa) Chalchuapa hiritik 0,8 kilometro ekialdera dagoen aintzira da. Ur-masa hori tamaina txikiko sumendi-krater baten gainean dago. Gune arkeologikoa da eta bertan, aro aurreklasikoko gizakien okupazio goiztiarra eman zen, ziurrenik ur-hornidurarako gune garrantzitsua delako. Historia Cuzcachapa aintziratiko sedimentuek erakusten dutenez, K.a. 2000. urtearen inguruan artoa landatzeko helburuarekin zuhaitzen kopurua murriztu zen, nekazaritzaren hasiera adieraziz. Populazioaren sendentarizazioa ordea, K.a. 1500. urtearen inguruan eman zela uste da. Cuzcachapan K.a. 1200. urte inguruko zeramika aztarnak daude. Zeramika hau, Chiapas eta Guatemalako mendebaldeko kostaldean aurkitu denaren oso antzekoa da, hori dela eta, ziurrenik, Zoque hizkuntzetako hiztunak zirela eta Mokaya kultura praktikatzen zutela uste da. Aro aurreklasiko berantiarretik (K.a. 650tik K.o. 200.urtera) klasikora (K.o. 200. urtetik K.o. 900 urtera) egungo Santa Ana departamenduan maia taldeak bizi izan ziren, ziurrenik chol hizkuntzaren hiztunak, Kaminaljuyú eta Copánen bezala. Erreferentziak Kanpo estekak